- धोखाधड़ी से कई हाथों में बिका एक प्लाट, Jammu News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Jammu धोखाधड़ी से कई हाथों में बिका एक प्लाट
{"_id":"27-24147","slug":"Jammu-24147-27","type":"story","status":"publish","title_hn":"\u0927\u094b\u0916\u093e\u0927\u0921\u093c\u0940 \u0938\u0947 \u0915\u0908 \u0939\u093e\u0925\u094b\u0902 \u092e\u0947\u0902 \u092c\u093f\u0915\u093e \u090f\u0915 \u092a\u094d\u0932\u093e\u091f","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
जम्मू। धोखाधड़ी से एक ही प्लाट की दो लोगों के नाम पावर आफ अटार्नी करने के मामले में क्राइम ब्रांच ने प्लाट के मालिक के खिलाफ मामला दर्ज कर लिया है। खास बात यह है कि 22 साल पहले उक्त प्लाट खरीदने वाले शख्स को पता ही नहीं चला और उसका प्लाट कई हाथों में बिकता चला गया। मामले का खुलासा होने के बाद जब उन्हें हकीकत पता चली तो उन्होंने क्राइम ब्रांच को शिकायत की। जांच के बाद क्राइम ब्रांच ने प्लाट के असली मालिक श्रीराम (निवासी गली खिलौना) के खिलाफ मामला दर्ज कर लिया। मामले में आगे की कार्यवाही चल रही है। जुलाका मोहल्ला निवासी रजनी जैन (पत्नी अशोक जैन) ने भ्रष्टाचार निरोधक विशेष न्यायाधीश की अदालत में शिकायत दर्ज करवाई कि गली खिलौना निवासी श्रीराम को जीडीए की ओर से 1985 में रूप नगर हाउसिंग कालोनी में एक प्लाट अलाट किया गया था। 1990 में श्रीराम ने उक्त प्लाट 30 हजार रुपये में उन्हें बेच दिया। पूरी पेमेंट मिलने के बाद श्रीराम ने प्लाट का कब्जा भी उन्हें दे दिया। साथ ही ड्यूटी मजिस्ट्रेट के सामने उपस्थित होकर उक्त प्लाट की पावर आफ अटार्नी उसके पति के नाम कर दी। वर्ष 2012 में जब उन्होंने जेडीए कार्यालय में संपर्क कर प्लाट को अपने नाम में ट्रांसफर करवाने के लिए आवेदन किया तो उन्हें पता चला कि उनके साथ धोखा हो चुका है। श्रीराम ने उक्त प्लाट की पावर आफ अटर्नी 2007 में संजीव सजगोत्रा नामक व्यक्ति के नाम की, जिसे तीन लाख रुपये में प्लाट बेचा गया। उसके बाद 2007 में ही संजीव ने उक्त प्लाट बलदेव राज कारलुपिया को बेचा। वर्ष 2009 में बलदेव राज ने उक्त प्लाट पवन कुमार को बेच डाला और पावर आफ अटार्नी उसके नाम कर दी। पवन कुमार ने उक्त प्लाट आगे कृष्ण लाल को बेचा, जिसके नाम पर जेडीए ने प्लाट ट्रांसफर किया। तथ्यों की जांच करने पर पता चला कि प्लाट के मालिक श्रीराम ने अशोक जैन को प्लाट बेचने के बाद धोखाधड़ी की नीयत से योजना के तहत उक्त जमीन की एक अन्य पावर आफ अटर्नी अपने ही बेटे संजीव सजगोत्रा के नाम की। उसके बाद उक्त प्लाट कई हाथोें में बिकता चला गया। इस तरह उन्होंने अपराध किया। क्राइम ब्रांच ने जांच के बाद श्रीराम और उसके बेटे संजीव सजगोत्रा के खिलाफ आरपीसी की धारा 420, 467, 468, 471, 120-बी के तहत मामला दर्ज कर लिया है। कैसा लगा